Diari Oficial de la Generalitat Valenciana


Sumari del DOGV 6365, del 29-09-2010 (2010/10036)

Informació pública de l'acta de notorietat per a la immatriculació d'excés de cabuda d'una finca a Torrent.
-----------------------------------------------------------------------------------------------------------

### Dades del document

Número de DOGV
:   6365

Data del DOGV
:   29-09-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/10972


Data del document
:   22-09-2010

Organisme emissor
:   Notaria de Juan Montero-Ríos Gil

Tipus de document
:   Anunci

Descriptors 

:   * Torrent
    * pla d'urbanisme
    * empresa privada

Informació pública de l'acta de notorietat per a la immatriculació d'excés de cabuda d'una finca a Torrent. [2010/10431]  
Jo, Juan Montero-Ríos Gil, notari del Col·legi de València, amb residència a Torrent, despatx notarial a Torrent (València), carrer d'Idilio Gimeno, número 6, baixos, cantonada al carrer del Pare Méndez, a través del present edicte, faig saber que davant de mi es tramita acta de notorietat per a la immatriculació d'excés de cabuda derivada dels articles 200 i 203 de la Llei Hipotecària i 53-10 de la Llei 13/1996, iniciada el passat dia 20 de juliol d'enguany amb el número 2296 d'ordre de protocol i en la qual figuren, com a requeridors, Vanesa Serrano Ruiz, major d'edat, casada, veïna de Torrent, carrer de Sant Ernest, 17, 3a, amb NIF 76316318I, i Francesc-Xavier Arona Carrasco, major d'edat, casat, veí de Torrent, carretera de la Masia del Jutge, 92, amb NIF 45144808O.   
I que, com que és procedent la notificació genèrica de la regla 5a de l'article 203 Llei Hipotecària, s'establixen les següents dades identificatives:   
- Títol previ: escriptura de compravenda autoritzada pel notari de València José Corbí Coloma el dia 26 d'abril de 2002.   
- Part venedora: Adela-Lucía Zamora Velencoso, Juan-Pedro, Adela, Carlos i María-Victoria Chririvella Zamora.   
- Intervenció: en el seu propi nom i dret.   
- Finca:   
Descripció: parcel·la solar al terme de Torrent, partida del Mas del Jutge, número 76, que té una superfície de dos-cents noranta-tres metres, noranta-quatre decímetres quadrats. Sobre aquesta parcel·la hi ha un habitatge unifamiliar en planta baixa, que consta de porxe cobert, menjador cuina, tres dormitoris i un bany; la superfície total construïda és de setanta-quatre metres, vint-i-nou decímetres quadrats i la útil de seixanta-sis metres, quaranta-cinc decímetres quadrats. La resta de la parcel·la no ocupada per l'edificació es destina a zona d'esbargiment i jardí. Limita la totalitat de la parcel·la: nord, senyor Lloria; sud, camí particular; est, Salvador Balbastre Santiago i oest, José Pérez Solaz.   
Cabuda real que es pretén immatricular: cinc-cents trenta-dos metres quadrats.   
Inscripció: en el Registre de la Propietat de Torrent U, al tom 2747, llibre 1108 de Torrent, foli 152, finca 27593.   
- Documentació: la documentació i les certificacions registrals i cadastrals poden consultar-se en la notaria.   
- Avís: hi ha un termini de 20 dies des de l'última publicació perquè els interessats puguen comparéixer en la notaria, per a exposar i justificar els seus drets.  
Torrent, 22 de setembre de 2010.- El notari: Juan Montero-Ríos Gil.